मोहिब कादरी

मोहिब कादरी अहमदपूर (जि. लातूर) येथील साहित्यिक आहेत. मराठवाडा साहित्य परिषदेच्या केंद्रीय कार्यकारिणीवर निमंत्रित सदस्य म्हणून त्यांची नियुक्ती झालेली आहे.

श्री. कादरी यांनी शेतमजुरी, भाजीपाला विक्री, आईस्क्रीम विक्री, बांधकाम मजूर आणि चित्रपटगृहात काम करत पदवीपर्यंतचे शिक्षण घेतले. त्यांनी औरंगाबाद येथील डॉ. बाबासाहेब आंबेडकर मराठवाडा विद्यापीठातून एमएस्सी रसायनशास्त्राची पदवी घेतली. एसएस्सीच्या द्वितीय वर्षात असताना भारतीय आयुर्विमा महामंडळात विकास अधिकारी म्हणून निवड झाली. या पदावर गेल्या ३२ वर्षापासून अहमदपूर येथे कार्यरत आहेत.

२०१६-१७ साली यशवंतराव चव्हाण महाराष्ट्र मुक्त विद्यापीठातून एमए हिंदी आणि २०१८-१९ साली एमए मराठी विशेष प्राविण्यासह पूर्ण केले आहे. ३० वर्षापासून अहमदपूर येथे चालणाऱ्या श्रीनिवासजी काळे स्मृती व्याख्यानमाला, नागोरावजी चामे स्मृती व्याख्यानमाला, जिजाऊ-सावित्री व्याख्यानमाला, उमरगा येथील रोटरी-व्यापारी व्याख्यानमाला याशिवाय लातूर-नांदेड-उस्मानाबाद-सोलापूर जिल्ह्यातील अनेक व्याख्यानमाला, साहित्य संमेलने, हिंदी-उर्दू मुशायऱ्यांच्या आयोजनात सक्रीय सहभाग नोंदवतात.

 प्रकाशित पुस्तके 
१) आठवणी जुन्या शब्द नवे : साधना प्रकाशन, पुणे (२०१८)

२) माणूस आहे म्हणून : साधना प्रकाशन, पुणे (२०२२)

 लेखन कार्य 
श्री. कादरी साप्ताहिक साधना (पुणे), साम्ययोग साधना (पाक्षिक - धुळे), पालकनीती (पुणे), सत्याग्रही विचारधारा (पुणे), शाश्वत विकासासाठी आंदोलन (मुंबई) साप्ताहिक, मासिक व नियतकालिकातून ते नियमित लेखन करतात.

 पुस्तकांचा अभ्यासक्रमात समावेश 
“आठवणी जुन्या शब्द नवे” या पुस्तकातील “ईद” हा लेख नांदेड येथील स्वामी रामानंद तीर्थ मराठवाडा विद्यापीठाच्या बीए, बीएस्सी, बीकॉम, बीसीए, बीसीएसच्या पहिल्या वर्षाच्या द्वितीय भाषा मराठीच्या अभ्यासक्रमात समाविष्ट.

 संदर्भ : 
__क्रमीत__
__नवविभागदुवा__